I Want It That Way

I Want It That Way הוא שיר של להקת הבנים האמריקאית בקסטריט בויז. השיר יצא לאור ב-12 באפריל 1999, כסינגל המוביל מתוך אלבום האולפן השלישי של הלהקה, Millenium. הוא נכתב על ידי מקס מרטין ואנדראס קארלסון והופק על ידי מרטין וכריסטיאן לונדין. לאחר הצלחת שני אלבומם הראשונים, Backstreet Boys‏ (1996) ו-Backstreet's Back‏ (1997), הלהקה הקליטה את אלבומה השלישי, במהלך 1998 ו-1999. כשחברי בקסטריט בויז הגיעו לסטוקהולם בנובמבר 1998 בשביל להקליט את האלבום, הוצגה להם ההדגמה של "I Want It That Way", שבאותה תקופה כללה רק את הפזמון הראשי. עם עזיבתם את שוודיה ב-16 בנובמבר להקלטה של השיר ב-17 בנובמבר, הקלטת השירה של השיר הושלמה תוך יומיים. במקור, "Larger Than Life" היה אמור להיות הסינגל המוביל, לפי הנוסחה הדומה של שני האלבומים הראשונים שלהם, עם סינגל מוביל אופטימי. עם זאת, לאחר ששמעו את הגרסה הסופית של "I Want It That Way", הלהקה רצתה להתקדם לכיוון בוגר יותר, על ידי שימוש ברצועת מיד-טמפו כסינגל המוביל. אנשי זומבה רקורדינג נאלצו להשתכנע לאשר את השיר כסינגל המוביל, היות שהם טענו שהלהקה יכולה "להרחיק מעריצים" עם שיר מיד-טמפו בעל משמעות מעורפלת. בסופו של דבר, קטע קצר מהשיר אושר לפרסום לתחנות הרדיו במרץ 1999, כדי להקדים את יציאת השיר לרדיו באפריל. "I Want It That Way" נכתב על ידי אנדראס קרלסון ומקס מרטין, בעוד מרטין וכריסטיאן לונדין הפיקו את הרצועה. ריף ארפג'ו של גיטרה אקוסטית, המהווה את האינטרו של השיר וחוזר על עצמו לאורך כל הבתים, נכתב ממש בסוף מפגשי ההקלטה והיה, לדברי קרלסון, בהשראת "Nothing Else Matters" של מטאליקה. ביקורתית, השיר זכה לקבלה חיובית ממבקרי המוזיקה, כשמבקרים רבים שיבחו את קליטותו, וגם כינו אותו "בלדת הפופ של השנה". בטקס פרסי גראמי, קיבל השיר מועמדויות לקטגוריות "הקלטת השנה", "שיר השנה" וביצוע הפופ הטוב ביותר של צמד או להקה עם קולות". הוא הפך לשיר ההיכר של בקסטריט בויז ודורג במקומות גבוהים בדירוגים של מספר מגזינים, ובהם "500 השירים הגדולים בכל הזמנים" של רולינג סטון במקום ה-240. השיר זכה לעשרות גרסות כיסוי ופארודיות על ידי אמנים שונים, בהם להקות בנים אחרות כגון JLS וואן דיירקשן. הלהקה עצמה הוציאה בשנת 2019 גרסה מחודשת לשיר בשם ""I Want It That Way: Reimagined"", ביוטיוב ובפלטפורמות הדיגיטליות, לציון חגיגת 20 שנים לצאתו של השיר. השיר הפך לשירה המצליח ביותר של הלהקה ברוב המדינות בהן נכנס למצעדים, תוך שהגיע למקום הראשון בעשרות מדינות שונות. הוא הגיע לצמרת מצעד הסינגלים הבריטי, והיה לשיר ה-15 הנמכר ביותר של להקת בנים בשנות ה-1990 בבריטניה, עם 423,000 עותקים שנמכרו. בבילבורד הוט 100, השיר נכנס למקום ה-72, ולאחר תשעה שבועות הגיע לשיאו במקום השישי. הוא זכה לתואר הפלטינה המשולשת מאיגוד תעשיית ההקלטות האמריקאי, על 3 מיליון עותקים שנמכרו במדינה. הווידאו קליפ, בבימויו של ויין אישאם, צולם בנמל התעופה הבין-לאומי של לוס אנג'לס ב-1–2 באפריל 1999, והוצג בבכורה בתוכנית TRL של MTV ב-5 במאי 1999. הקליפ דורג במקום השלישי ברשימת 10 הקליפים האייקוניים בכל הזמנים של TRL, וזכה לפארודיות על ידי אמנים שונים. נכון לנובמבר 2022, לקליפ למעלה ממיליארד צפיות באתר יוטיוב. זהו הקליפ החמישי משנות ה-1990 שהגיע להישג זה. מידע על היצירה "I Want It That Way" באתר מיוזיק בריינז מידע על הסינגל "I Want It That Way" באתר מיוזיק בריינז סרטון השיר "I Want It That Way" באתר יוטיוב "Backstreet Boys Usher In The New 'Millennium'". 18 במאי 1999. {{cite web}}: (עזרה) "Interview With Andreas Carlsson", HitQuarters, July 27, 2009. Thomas Erlewine, Stephen (23 באוקטובר 2001). "The Hits – Chapter One – Backstret Boys – AllMusic". AllMusic. All Media Network. נבדק ב-30 בינואר 2014. {{cite web}}: (עזרה) Farber, Jim (21 במאי 1999). "Millennium Review". Entertainment Weekly. נבדק ב-28 ביוני 2012. {{cite journal}}: (עזרה) "42nd Annual Grammy Awards – 2000". Rock On The Net. 23 בפברואר 2000. נבדק ב-26 ביולי 2012. {{cite web}}: (עזרה) "The 500 Greatest Songs of All Time". Rolling Stone. 15 בספטמבר 2021. {{cite journal}}: (עזרה) "Backstreet Boys release 'reimagined' version of 'I Want It That Way'". GMA Network. 19 במאי 2019. נבדק ב-24 במאי 2019. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "20 BIGGEST SELLING BOY BAND TRACKS FROM THE 90S!". 4Music. אורכב מ-המקור ב-4 במרץ 2016. נבדק ב-5 בפברואר 2014. {{cite web}}: (עזרה) "Billboard – April 24, 1999". Billboard Magazine. 24 באפריל 1999. p. 84. נבדק ב-31 ביולי 2017. {{cite web}}: (עזרה) "Millennium – Backstreet Boys – Awards – Allmusic". Allmusic. נבדק ב-4 בפברואר 2014. {{cite web}}: (עזרה) Caulfield, Keith (4 בנובמבר 2016). "20 Surprising Artists Who Never Had a Hot 100 No. 1 Hit – From One Direction to Bruce Springsteen". Billboard. נבדק ב-9 באוגוסט 2017. {{cite news}}: (עזרה) "Millennium Comes Early". "Retired Videos by Sarah". BackstreetBoysVEVO (25 באוקטובר 2009), Backstreet Boys – I Want It That Way, נבדק ב-16 בפברואר 2020 {{citation}}: (עזרה) Spangler, Todd (17 בנובמבר 2021). "Backstreet Boys 'I Want It That Way' Tops 1 Billion YouTube Views". Variety (באנגלית אמריקאית). נבדק ב-18 בנובמבר 2021. {{cite web}}: (עזרה) Gold/Platinum, Music Canada